༔ ཧཱུྃ་ཧྲཱིཿ༔ ཁམས་གསུམ་རིགས་དྲུག་འཁོར་བའི་སྒོ་གཅོད་ཅིང༔ ལོག་འཁྲུལ་སྲིད་པའི་རྒོང་ང་བཅོམ་པ་དང༔
ཚད་མེད་ཐུགས་རྗེས་ཉེ་རིང་ཕྱོགས་རིས་བྲལ༔ འགྲོ་འདུལ་གུ་རུ་དྲུག་གི་དབང་བསྐུར་རོ༔ རྩ་སྔགས་མཐར༔ ཀཱ་ཡ་ཨ་བྷི་ཥིཉྩ་ༀ༔ དེ་ནས་གྲུབ་ཆེན་བརྒྱད་ཅུའི་སྐུ་གཏད་ལ༔ ཧཱུྃ་ཧྲཱིཿ༔ རྨོངས་འཁྲུལ་
འཁོར་བ་དབྱིངས་སུ་སྟོང་པ་དང༔ གདུལ་བྱ་མ་ལུས་སྦྱོར་སྒྲོལ་ལམ་ལ་འགོད༔ བཀའ་བབ་གྲུབ་ཆེན་བརྒྱད་ཅུའི་དབང་བསྐུར་རོ༔ བརྟུལ་ཞུགས་ཡེ་ཤེས་ཆེན་པོའི་དཔལ་ཐོབ་
ཤོག༔ རྩ་སྔགས་མཐར༔ ཀཱ་ཡ་ཨ་བྷི་ཥིའུ་ཨཻ༔ དེ་ནས་རྗེ་འབངས་ཉེར་ལྔའི་སྐུ་གཏད་ལ༔ ཧཱུྃ་ཧྲཱིཿ༔ རྨད་བྱུང་ཐུགས་རྗེའི་རླབས་གཡོས་འགྲོ་བའི་མགོན༔ བསྟན་པའི་སྒྲོན་མེས་གངས་ལྗོངས་གསལ་
བར་མཛད༔ མཐུ་སྟོབས་རྫུ་འཕྲུལ་གྲུབ་རྟགས་མངའ་བརྙེས་པའི༔ རྗེ་འབངས་ཉི་ཤུ་རྩ་ལྔའི་དབང་བསྐུར་རོ༔ རྩ་སྔགས་མཐར༔ ཀཱ་ཡ་ཨ་བྷི་ཥིའུ་ཨཻ༔ དེ་ནས་དཔའ་བོ་མཁའ་འགྲོའི་སྐུ་གཏད་ལ༔
548

ཧཱུྃ་ཧྲཱིཿ༔ ཆོས་ཉིད་མཁའ་ལ་ཐུག་རྗེའི་ཤུགས་ཀྱིས་འགྲོ༔ དག་པའི་ངང་ལས་བདེ་སྟོང་དགའ་བཞི་བསྐྱེད༔ སྐལ་ལྡན་ཡོངས་ཀྱི་ཕྱི་ནང་ཉེར་འཚེ་གཞོམ༔ ལས་
མཛད་དཔའ་བོ་མཁའ་འགྲོའི་དབང་བསྐུར་རོ༔ རྩ་སྔགས་མཐར༔ ཀཱ་ཡ་ཨ་བྷི་ཥིཉྩ་ༀ༔ དེ་ནས་ངས་ནུས་མའི་སྐུ་གཏད་ལ༔ ཧཱུྃ་ཧྲཱིཿ༔ ཞིང་བཅུ་ཚང་བའི་དགྲ་སྡེ་བརླག་པ་དང༔ སྒྲུབ་པ་པོ་ཡི་ཕྲིན་
ལས་ཐོགས་མེད་རྩོལ༔ ཟབ་གསང་རྡོར་སྙིང་བསྟན་པ་སྲུང་མཛད་པའི༔ གཏེར་བདག་ཤ་ཟ་ཌཱཀྐིའི་དབང་བསྐུར་རོ༔ རྩ་སྔགས་མཐར༔ ཀཱ་ཡ་ཨ་བྷི་ཥིཉྩ་ཨོཾ༔ དེ་ནས་གསང་དབང་བསྐུར་བ་ནི༔
བྷནྟ་བདུད་རྩི་གཏད་ལ༔ ཧཱུྃ་ཧྲཱིཿ༔ མཚན་ལྡན་བྷནྡྷ་ཡངས་པའི་སྣོད་ནང་དུ༔ བདེ་སྟོང་བྱང་ཆུབ་སེམས་ཀྱི་བཅུད་ཆེན་གཏམས༔ དེང་འདིར་སྐལ་ལྡན་བུ་ལ་དབང་བསྐུར་བས༔ ངག་དང་
རླུང་གི་སྒྲིབ་དག་གསུང་དབང་ཐོབ༔ གསང་སྔགས་བཟླས་རུང་ཚེ་དབང་རིག་འཛིན་འགྲུབ༔ གསལ་སྟོང་གཉིས་མེད་མཇལ་བ་ངོ་མཚར་ཆེ༔ ལོངས་སྤྱོད་རྫོགས་སྐུའི་དཔལ་ལ་
དབང་འབྱོར་ཤོག༔ རྩ་སྔགས་མཐར༔ ཝཱཀྐ་ཨ་བྷི་ཥིཉྩ་ཨཱཿ དེ་ནས་སྔགས་འཁོར་གཏད་ལ༔ ཧཱུྃ་ཧྲཱིཿ༔ དུས་གསུམ་རྒྱལ་བ་སྲས་བཅས་ཐམས་ཅད་ཀྱི༔ གསང་སྔགས་རིག་སྔགས་གཟུངས་སྔགས་
549
ཀ
H
བཞི་
དོན་དབང་།

གཏེར་ ཀུན་བཟང་ཉི་མའི་གསུང་། གསར།
སྙིང་པོའི་སྔགས༔ ཡོངས་རྫོགས་བཅུད་དྲིལ་དམ་པའི་དབང་བསྐུར་རོ༔ སྒྲ་གྲགས་སྔགས་སུ་འགྲུབ་པའི་དཔལ་ཐོབ་ཤོག༔ རྩ་སྔགས་མཐར༔ ཝཱཀྐ་ཨ་བྷི་ཥིཉྩ་ཨཱཿ དེ་ནས་སྔགས་ཕྲེང་གཏད་ལ༔
ཧཱུྃ་ཧྲཱིཿ༔ ཡེ་ཤེས་འོད་ཟེར་འབར་བའི་ལུག་རྒྱུད་དུ༔ འབྲེལ་བའི་དྲི་མེད་ཤེལ་ཕྲེང་བརྒྱ་རྩ་འདིས༔ དེང་འདིར་སྐལ་ལྡན་བུ་ལ་དབང་བསྐུར་བའི༔ འབྱུང་འཇུག་རྡོ་རྗེའི་གསུང་འགྲུབ་
དབང་ཐོབ་ཤོག༔ རྩ་སྔགས་མཐར༔ ཝཱཀྐ་ཨ་བྷི་ཥིཉྩ་ཨཱཿ དེ་ནས་བཟླས་ལུང་སྦྱིན་པ་ནི༔ ཧཱུྃ་ཧྲཱིཿ༔ ས་ཆུ་མེ་རླུང་ནམ་མཁའ་འབྱུང་བ་ལྔ༔ ཡེ་ཤེས་ཆེན་པོ་ལྔ་རུ་རྣམ་པར་དག༔ གྲགས་དང་བཟླས་
པ་སྒྲ་ཚིག་འབྱུང་འཇུག་རླུང༔ འགགས་མེད་རྡོ་རྗེའི་གསུངས་སུ་སྨིན་གྲོལ་ཤོག༔ རྩ་སྔགས་མཐར༔ ཨོཾ་བཛྲ་གུ་རུ་པདྨ་ཐོད་ཕྲེང་རྩལ་ཨ་ཨཱཿ༔ མཿཧཿརིཿནཿསཿཨི་ཨཱཿ རཿཙཿཧྲཱིཿཡཿཨུ་ཨཱུ
ཛྙཱ་ན་སརྦ་ས་མ་ཡ་ལི་ལཱི༔ བྷོ་དྷི་ཙིཏྟ་ཨེ་ཨཱི༔ མ་ཧཱ་སུ་ཁ་ཨོ་ཨཽ༔ ཛྙཱ་ན་དྷརྟུ་ཨཾ་ཨཱཿ ཀ་ཁ་ག་གྷ་ང༔ ཤིནྟཾ་ཀུ་རུ་ཧཱུྃ༔ ཙ་ཚ་ཛ་ཛྙཱ་ཉ༔ པུཎྚི་ཀུ་རུ་ༀ༔ ཊ་ཋ་ཌ་དྷ་ཎ༔ ཝ་ཤཾ་ཀུ་རུ་མུཾ༔ ཏ་ཐ་ད་
དྷ་ན༔ མ་ར་ཡ་ཕཊ༔ པ་ཕ་བ་བྷ་མ༔ ལས་བཞི་ལྷུན་གྱིས་གྲུབ་པར་གྱུར་ཅིག༔ ཡ་ར་ལ་ཝ་ཤ་ཥ་ས་ཧ་ཀྵ༔ རྟེན་འབྲེལ་ཉེས་པའི་ཕྱོགས་ཐམས་ཅད་ཞི་བར་གྱུར་ཅིག༔ མ་ཧཱ་སུ་ཁ་
550

སརྦ་སིདྡྷི་ཕ་ལ་ཧཱུྃ་ཨཱཿ དེ་ནས་ཤེར་དབང་བསྐུར་བ་ནི༔ རྡོ་རྗེའི་རིག་མ་གཏད་ལ༔ ཧཱུྃ་ཧྲཱིཿ༔ བདེ་བའི་རང་བཞིན་བཅུ་དྲུག་མདངས་གིས་འཁྱུད༔ མཛེས་འཛུམ་བལྟ་བས་ཆོག་མི་
ཤེས་པའི་གར༔ ཞལ་ནས་ཨུཏྤ་ལ་ཡི་དྲི་བཟང་འཐུལ༔ དེང་འདིར་སྐལ་ལྡན་བུ་ལ་དབང་བསྐུར་བས༔ འདུ་ཤེས་གསུམ་གྱི་སྦྱོར་བའི་འཕྲུལ་རྩེད་ཀྱིས༔ ཡིད་དང་ཐིག་ལེའི་སྒྲིབ་
དག་ཤེར་དབང་ཐོབ༔ ཙཎྜའི་སྣོད་རུང་ཕྱག་རྒྱའི་རིག་འཛིན་འགྲུབ༔ བདེ་སྟོང་གཉིས་མེད་མཇལ་བ་ངོ་མཚར་ཆེ༔ ཆོས་ཀྱི་སྐུ་ཡི་དཔལ་ལ་དབང་འབྱོར་ཤོག༔ རྩ་སྔགས་མཐར༔ ཙིཏྟ་
པྲ་ཛྙཱ་ཛྙཱ་ན་ཨ་བྷི་ཥིཉྩ་ཧཱུྃ༔ དེ་ནས་ཌཱ་མ་རུ་དང་བྷནྟ་གཏད་ལ༔ ཧཱུྃ་ཧྲཱིཿ༔ མ་རིག་དབྱིངས་དཀྲོག་དཔའ་བོ་མཁའ་འགྲོ་སྡུད༔ འཁོར་འདས་གཉིས་ཀྱི་བཅུད་ལ་རོལ་པའི་རྟགས༔ ཕྱག་མཚན་
ཡོངས་འདུས་ཆེན་པོའི་དབང་བསྐུར་རོ༔ རབ་འབྱམས་ལས་ཀྱིས་འགྲོ་འདུལ་དཔལ་ཐོབ་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་ཕྱག་མཚན་རིགས་ལྔ་གཏད་ལ༔ ཧཱུྃ་ཧྲཱིཿ༔ འཕོ་འགྱུར་
མེད་པ་རྡོ་རྗེ་ལྟ་བུའི་རྫས༔ རིགས་ལྔའི་དམ་རྟགས་ཕྱག་རྒྱ་རྣམ་པ་ལྔའི༔ དེང་འདིར་སྐལ་ལྡན་བུ་ལ་དབང་བསྐུར་བས༔ ཡེ་ཤེས་ལྔ་ཡིས་འགྲོ་འདུལ་དཔལ་ཐོབ་ཤོག༔ རྩ་སྔགས་
F
551
CH
གུ་རུའི་
དོན་དབང།

གཏེར་ ཀུན་བཟང་ཉི་མའི་གསུང་། གསར།
མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་དུང་དཀར་གཏད་ལ༔ ཧཱུྃ་ཧྲཱིཿ༔ སྙན་གྲགས་ཆོས་ཀྱི་དུང་ཆེན་སྐད་པོ་ཆེ༔ བཀྲ་ཤིས་དཔལ་གྱི་རྫས་མཆོག་དམ་པ་འདིས༔ དེང་འདིར་སྐལ་ལྡན་བུ་ལ་དབང་
བསྐུར་བས༔ འཛམ་གླིང་ཆོས་ཀྱིས་འཚོ་བའི་དཔལ་ཐོབ་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་འབྲས་སྙེ་གཏད་ལ༔ ཧཱུྃ་ཧྲཱིཿ༔ དད་ལྡན་གདུལ་བྱའི་ལོ་ཏོག་སྨིན་པ་དང༔ བདེ་
ལེགས་དཔལ་འཕེལ་འབྲས་ཀྱི་སྙེ་མ་ཡིས༔ དེང་འདིར་སྐལ་ལྡན་བུ་ལ་དབང་བསྐུར་བས༔ གདུལ་བྱ་སྨིན་ཅིང་གྲོལ་བའི་དཔལ་ཐོབ་ཤོག༔ རྩ་སྔགས་མཐར༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་
ཚིག་དབང་བསྐུར་བ་ནི༔ འཇའ་ཤེལ་གཏད་ལ༔ ཧཱུྃ་ཧྲཱིཿ༔ ཀ་དག་དྲི་བྲལ་དྭངས་བའི་འཇའ་ཤེལ་ནི༔ ངོ་བོ་སྟོང་ལ་རང་བཞིན་རྣམ་པར་གསལ༔ ཡེ་ཤེས་ལྔ་ཡི་འོད་ཟེར་འཕྲོ་བ་འདིས༔ དེང་
འདིར་སྐལ་ལྡན་བུ་ལ་དབང་བསྐུར་བས༔ དོན་དམ་འགྱུར་མེད་དཔེ་ལ་རབ་བརྟེན་ནས༔ སྒོ་གསུམ་སྒྲིབ་དག་ཚིག་གི་དབང་མཆོག་ཐོབ༔ ཁྲེགས་ཆོད་སྣོད་རུང་ལྷུན་གྲུབ་རིག་
འཛིན་འགྲུབ༔ རིག་སྟོང་གཉིས་མེད་མཇལ་བ་ངོ་མཚར་ཆེ༔ ངོ་བོ་ཉིད་སྐུའི་དཔལ་ལ་དབང་འབྱོར་ཤོག༔ རྩ་སྔགས་མཐར༔ སརྦ་ཨ་བྷི་ཥིཉྩ་ཧྲཱིཿ དེ་ནས་ཨ་དཀར་གཏད་ལ༔ ཧཱུྃ་ཧྲཱིཿ༔ ཨ་ནི་སྐྱེ་
552

བ་མེད་པ་ཆོས་ཀྱི་དབྱིངས༔ རང་གདང་མ་འགགས་ཡེ་ཤེས་འཆར་སྒོ་ཅན༔ དེང་འདིར་སྐལ་ལྡན་བུ་ལ་དབང་བསྐུར་བས༔ དོན་དམ་འགྱུར་མེད་རྟོགས་པའི་
དཔལ་ཐོབ་ཤོག༔ རྩ་སྔགས་མཐར༔ སརྦ་ཨ་བྷི་ཥིཉྩ་ཧྲཱིཿ དེ་ནས་རྡོ་རྗེ་མཐིང་ནག་གཏད་ལ༔ ཧཱུྃ་ཧྲཱིཿ༔ འགྱུར་མེད་རང་བྱུང་རྡོ་རྗེ་མཐིང་གསལ་མཛེས༔ མི་ཤིག་སྲ་བརྟན་འཕོ་འགྱུར་ཀུན་བྲལ་
འདི༔ དེང་འདིར་སྐལ་ལྡན་བུ་ལ་དབང་བསྐུར་བས༔ རྡོ་རྗེ་ལྟ་བུའི་དགོངས་དོན་རྟོག་པར་ཤོག༔ རྩ་སྔགས་མཐར༔ སརྦ་ཨ་བྷི་ཥིཉྩ་ཧྲཱིཿ དེ་ནས་རྩལ་དབང་བསྐུར་བ་ལ༔ མེ་ལོང་དངས་གསལ་གཏད་
ལ ཧཱུྃ་ཧྲཱིཿ༔ དྭངས་གསལ་ཀུན་ནས་ཟླུམ་ལ་རྣམ་པར་འཁྱིལ༔ རང་གསལ་མ་འགགས་སྣང་བའི་འཆར་སྒོ་ལྡན༔ དེང་འདིར་སྐལ་ལྡན་བུ་ལ་གཏད་པ་ཡིས༔ རང་མདངས་འོད་གསལ་
བརྡའ་ལ་རབ་བརྟེན་ནས༔ སྣང་གསུམ་སྒྲིབ་བཅོམ་རིག་པའི་རྩལ་དབང་ཐོབ༔ ཐོད་རྒལ་སྣོད་རུང་མཆོག་གི་རིག་འཛིན་འགྲུབ༔ རིག་པ་གཅེར་བྱུང་མཇལ་བ་ངོ་མཚར་ཆེ༔ མི་
འགྱུར་རྡོ་རྗེའི་དཔལ་ལ་དབང་འབྱོར་ཤོག༔ རྩ་སྔགས་མཐར༔ སརྦ་ཀརྨ་ཨ་བྷི་ཥིཉྩ་ཧྲཱིཿ དེ་ནས་འོད་ལྔའི་ཐིག་ལེ་གཏད་ལ༔ ཧཱུྃ་ཧྲཱིཿ༔ སྐུ་ལྔ་ཡེ་ཤེས་ལྔ་དང་རབ་ལྡན་ཅིང༔ སྐད་ཅིག་ཉིད་ལ་གཉུག་
علا
553
H
གུ་རུའི་
དྲུག་
དོན་དབང་།

གཏེར་ ཀུན་བཟང་ཉི་མའི་གསུང་། གསར།
མའི་འཆར་སྒོ་འབྱེད༔ དེང་འདིར་སྐལ་ལྡན་བུ་ལ་དབང་བསྐུར་བས༔ རང་གསལ་རྗེན་པ་རྟོགས་པའི་དཔལ་ཐོབ་ཤོག༔ རྩ་སྔགས་མཐར༔ སརྦ་ཀརྨ་ཨ་བྷི་ཥིཉྩ་ཧྲཱིཿ༔ དེ་ནས་ཐིག་ལེ་སྟོང་སྒྲོན
གཏད་ལ༔ ཧཱུྃ་ཧྲཱིཿ༔ དབྱིངས་ཉིད་རྣམ་དག་ཆོས་སྐུའི་རང་བཞིན་ལས༔ ཡེ་གདངས་བཅུད་འདུས་ཐིག་ལེ་སྟོང་སྒྲོན་གྱིས༔ དེང་འདིར་སྐལ་ལྡན་བུ་ལ་དབང་བསྐུར་བས༔ རྟོག་གྲོལ་དུས
མཉམ་འགྲུབ་པའི་དཔལ་ཐོབ་ཤོག༔ རྩ་སྔགས་མཐར༔ སརྦ་ཀརྨ་ཨ་བྷི་ཥིཉྩ་ཧྲཱིཿ དེ་ནས་ཀུན་ཏུ་བཟང་པོའི་སྐུ་གཏད་ལ༔ ཧཱུྃ་ཧྲཱིཿ༔ འཁོར་བ་མ་སྤང་ཡེ་རྫོགས་ཆོས་སྐུའི་ངང༔ འདས་པ་མ་བསྒྲུབ
རིག་པ་སྐུ་གསུམ་ཀློང༔ དབྱེར་མེད་རོ་མཉམ་རིག་པ་དེ་བཞིན་ཉིད༔ འཕོ་འགྱུར་མེད་པ་ད་ལྟའི་གཉུག་མ་འདི༔ དུས་གསུམ་ཀུན་ཏུ་རང་གྲོལ་བདེ་བ་ཆེ༔ ཕྲིན་ལས་བཟང་པོས་དུག
ལྔ་རྨིང་ནས་བཤིག༔ དམིགས་མེད་རང་གྲོལ་གཏད་མེད་ཀུན་བཟང་གིས༔ དེང་འདིར་སྐལ་ལྡན་བུ་ལ་དབང་བསྐུར་བས༔ བདེ་སྟོང་རྩལ་གྱིས་འགྲོ་ཁམས་དོང་སྤྲུགས་ཤོག༔ རྩ
སྔགས་མཐརཿ༔ སརྦ་ཀརྨ་ཨ་བྷི་ཥིཉྩ་ཧྲཱིཿ༔ དེ་ནས་པོ་ཏི་གཏད་ལ༔ ཧཱུྃ་ཧྲཱིཿ༔ མཆོག་གསུམ་སྐུ་གསུམ་རྩ་གསུམ་བདེན་པ་དང༔ བདེན་གཉིས་བསླུ་བ་མེད་པའི་ནུས་སྟོབས་ཀྱིས༔ རྨད་བྱུང་ཟབ་
554

적응
གསང་རྡོ་རྗེ་སྙིང་པོ་ཡི༔ ཆོས་བཅུད་བསྐྱེད་དང་རྫོགས་པའི་རིམ་པ་རྣམས༔ དེང་འདིར་སྐལ་ལྡན་རིགས་མཆོག་ཁྱོད་ལ་གཏད༔ བསྟན་པ་འཛིན་སྐྱོངས་སྤེལ་
གསུམ་བསྲུང་བ་དང༔ བཤད་དང་སྒྲུབ་པའི་བྱ་བ་མཐར་ཕྱིན་ནས༔ དོན་གཉིས་ལྷུན་གྲུབ་གདུལ་བྱ་འབུམ་ཕྲག་བཅས༔ དཔལ་རི་པདྨ་འོད་དུ་ཕྱིན་པར་ཤོག༔ རྩ་སྔགས་མཐར༔ ཡེ་
དྷརྨ་དྷརྟུ་ཛྙཱ་ན་ཙིཏྟ་སརྦ་ཨ་བྷི་ཥིཉྩ་ཨོཾ་ཨཱཿཧཱུྃ་ཧྲཱིཿ༔ དེ་ནས་མཐའ་རྟེན་གཏོར་མའི་དབང་བསྐུར་བ་ནི༔ ཧཱུྃ་ཧྲཱིཿ༔ བརྡལ་ཁྱབ་ཀ་དག་ཡངས་པའི་གཞོང་པ་རུ༔ ལྷུན་གྲུབ་དཔལ་གྱི་གཏོར་ཆེན་རྣམ་པར་
འཛེས༔ ཉི་ཟླ་འོད་ཟེར་འབར་བའི་རྒྱན་རྫོགས་པ༔ བདུད་རྩི་བྱང་ཆུབ་སེམས་ཀྱི་འཕྲོ་འདུ་ཅན༔ དེང་འདིར་སྐལ་ལྡན་བུ་ལ་གཏད་པ་ཡིས༔ ཐེག་མཆོག་འཁོར་ལོ་བསྒྱུར་བའི་རྒྱལ་
སྲིད་ལ༔ དབང་ཐོབ་དོན་གཉིས་ལྷུན་གྱིས་འགྲུབ་པ་དང༔ སྐུ་དང་ཡེ་ཤེས་མཛད་པ་མཐར་ཕྱིན་ཤོག༔ རྩ་སྔགས་མཐར༔ མཎྜལ་བཱ་ལིང་ཏ་ཨ་བྷི་ཥིཉྩ་ཨོཾ་ཨཱཿཧཱུྃ་སྭཱ་ཧཱ༔ དེ་ནས་མཐའ་རྟེན་རྫས་
རྟགས་གཏད༔ དགའ་སྟོན་ཚོགས་ཀྱི་འཁོར་ལོ་བསྐོར༔ བཀྲ་ཤིས་བསྔོ་སྨོན་རྒྱ་ཆེན་བྱ༔ གནད་དེས་ཟབ་མོའི་དབང་མཆོག་ཐོབ༔ བསྐྱེད་དང་རྫོགས་པའི་ལམ་ལ་འབྱོར༔ ཕྱི་ནང་བར་ཆད་སེལ་བ་དང༔ ཉམས་དང་རྟོགས་པའི་ཡོན་ཏན་
عنا
555
H
གུ་རུའི་
བདུན་
དོན་དབང་།

གཏེར་ ཀུན་བཟང་ཉི་མའི་གསུང་། གསར།
འབར༔ བར་ཆད་བདུད་ཀྱི་གཡུལ་ལས་རྒྱལ༔ བསམ་པ་མ་ལུས་ལྷུན་གྱིས་གྲུབ༔ བྱིན་རླབས་རྣོ་ནུས་ཁྱད་པར་འཕགས༔ བདེན་རྫུན་ལག་ཏུ་ལོངས་དང་གསལ༔ ས་མ་ཡཱ༔ ཨེ་མ༔ རྒྱལ་བའི་དབང་པོ་པདྨ་སཾ་བྷ་ཝས༔ མ་འོངས་འགྲོ་ལ་བརྩེ་
བ་ཆེན་པོ་ཡིས༔ ཡང་ཟབ་ཐུགས་ཀྱི་གདམས་པ་སྲོག་ལྟ་བུ༔ སྙིང་ལས་ཕང་ཡང་ཁྱེའུ་ཆུང་ལོ་ཙཱ་དང༔ མཁར་ཆེན་མཚོ་རྒྱལ་རྨ་བན་རིན་མཆོག་དང༔ ཆོས་བདག་རྣམ་ལྔ་བཅས་ལ་གཏད་རྒྱས་སྦྱིན༔ ད་ལྟ་མ་སྤེལ་རིན་ཆེན་བརྡ་ལ་ཐོབ༔ མདོ
ཁམས་རྩེ་ཤོད་གཤམ་དུ་དགོངས་རྒྱ་མཛོད༔ མ་འོངས་སྙིགས་མ་སུམ་ཅུ་ཁ་རལ་དུས༔ ང་སྤྲུལ་དཔའ་བོ་ནུས་ལྡན་རྡོ་རྗེ་དང༔ འཕྲད་ནས་ལས་ཅན་ཆོས་བདག་རྣམས་ལ་སྤེལ༔ བསྟན་དང་འགྲོ་བའི་དོན་ཆེན་རྣམ་པར་འབྱུང༔ གཏན་ལ་དབབ་
པའི་དུས་ཚིག་བསྐལ་བ་ཁྱི༔ སྐལ་ལྡན་བཅུ་ལས་ཁྲོམས་ལ་སྤེལ་མི་རུང༔ བཀྲོལ་རྒྱ་ཆེ་ན་མ་དང་མཁའ་འགྲོ་ཡིས༔ བཀའ་ཆད་དྲག་པོ་ནམ་མཁའི་ཐོག་ལྟར་འབེབས༔ གཏད་རྒྱའི་སྦྱིན་ཡུལ་ཆོས་ཀྱི་བདག་པོ་ལས༔ སྣོད་མིན་འུ་ཚུག་ཅན་ལ་
ཁ་ཐམ་རྒྱ༔ ལས་ཅན་སྙིང་གི་བུ་ཡི་དཔལ་དུ་ཤོག༔ གདམས་བཅུད་ཐུབ་པར་སྲུངས་ཤིག་ངས་ནུས་མ༔ སྐལ་མེད་ལག་ཏུ་མ་ཤོར་ས་མ་ཡཱ༔ རྒྱ་རྒྱ་རྒྱ༔ དོན་དབང་བསྡུས་པ་རཏྣའི་དོ་ཤལ་ཞེས་བྱ་བ་རྫོགས་སོ༔ གཏེར་རྒྱ༔ གཏད་རྒྱ༔ སྦས་རྒྱ༔
ཟབ་རྒྱ༔ གསང་རྒྱ༔ གུ་ཧྱ༔ ཨོ་རྒྱན་གྱི་སློབ་དཔོན་པདྨ་སཾ་བྷ་ཝའི